L’IES Vicent Andrés Estellés comença el curs amb novetats
2025-07-24

Com un incentiu més a l’hora de començar el curs, l’alumnat de l’IES ha rebut un regal del centre educatiu. Es tracta del que ells han cridat una “vaeseta”, és a dir, una samarreta personalitzada amb el logo de l’institut que, a partir d’ara, els alumnes podran utilitzar, tant en l’assignatura d’Educació Física, com en les diferents eixides culturals que s’organitzen al llarg del curs. Després d’una votació en la qual es va demanar l’opinió a l’alumnat, el disseny guanyador de la “vaeseta” que llueixen els alumnes és el de la imatge adjunta.

D’altra banda i amb l’afany de voler millorar la comunicació amb les famílies, des de l’inici del curs, l’equip docent de l’IES Vicent Andrés Estellés ha consolidat l’ús de llistes de difusió, per via telefònica, com a nova eina de comunicació adaptada als nous temps. Així, la informació relativa al funcionament i organització del centre arriba de forma simultània a les famílies. Amb aquesta nova via de comunicació, l’equip directiu de l’institut pretén que totes les famílies estiguen informades amb immediatesa i, al temps, contribueix al respecte i cura del medi ambient, a causa del gran estalvi en paper que suposa no lliurar els comunicats impresos a les famílies, sinó per la via electrònica.